Zápis detí do Súkromnej MŠ Čachtice na školský rok 2020/2021

**Na základe opatrení a usmernení počas trvania mimoriadnej situácie v súvislosti s ohrozením verejného zdravia II. stupňa z dôvodu ochorenia COVID-19 spôsobeným korona vírusom SARS-CoV-2,  určuje riaditeľka Súkromnej materskej školy termín na podávanie žiadostí  o prijatie dieťaťa na predprimárne vzdelávanie do materskej školy  pre školský rok 2020/2021**

v dňoch 19.5.- 22.5.2020

Usmernenie k zápisu detí do materskej školy na školský rok 2020/2021.

Podávanie žiadostí o prijatie dieťaťa sa bude organizovať bez osobnej prítomnosti detí.

 Zákonný zástupca dieťaťa môže podať žiadosť:

     1. vyplnením formulára, ktorý je zverejnený na web stránke obce <https://www.cachtice.sk/category/novinky/> a následným doručením na e-mailovú adresu [sukromnamscachtice@gmail.com](mailto:sukromnamscachtice@gmail.com) v termíne 19.5.-22.5.2020

(po skončení mimoriadnej situácie budú zákonní zástupcovia vyzvaní k podpisu žiadosti)

    2. osobne v dňoch 19.5. – 20.5.2020 od 10.hod. do 15.hod. v Súkromnej materskej škole  s dôrazom na dodržiavanie hygienicko-epidemiologických opatrení. (tu si prípadne aj môžete osobne vyzdvihnúť formulár prihlášky)

Na žiadosti sa vyžaduje súhlas/podpis oboch zákonných zástupcov.

Potvrdenie o zdravotnom stave dieťaťa sa nebude vyžadovať, doložiť ho treba dodatočne. Ak do času vydávania rozhodnutia o prijatí dieťaťa zákonní zástupcovia dodatočne nepriložia potvrdenie o zdravotnom stave, dieťa bude prijaté len na adaptačný pobyt.

Ak pôjde o prijatie dieťaťa so špeciálnymi výchovno-vzdelávacími potrebami, nebude sa vyžadovať predloženie vyjadrenia príslušného zariadenia výchovného poradenstva   a prevencie; ak zákonní zástupcovia dieťaťa so špeciálnymi výchovno-vzdelávacími potrebami dodatočne nepriložia potvrdenie o zdravotnom stave a vyjadrenie príslušného zariadenia výchovného poradenstva a prevencie, dieťa bude prijaté len na diagnostický pobyt.

Upozornenie:

Rozhodnutia o prijatí dieťaťa do SMŠ sa budú vydávať v mesiaci jún, júl 2020 po predchádzajúcej telefonickej alebo mailovej komunikácii so zákonnými zástupcami dieťaťa. V tomto termíne je vhodné priniesť potvrdenie o zdravotnom stave dieťaťa.

Kritériá prijatia dieťaťa do materskej školy.

* Podľa §59 zákona NR SR č.245/2008 Z.z. sú do MŠ prednostne prijímané :
* deti 5 - 6 ročné
* deti s odloženou povinnou školskou dochádzkou
* deti s dodatočne odloženou povinnou škol. dochádzkou
* 4-ročné deti
* 3-ročné deti
* súrodenec dieťaťa, ktoré už navštevuje danú MŠ

Dieťa mladšie ako 3 roky (od 2 rokov) môže byť prijaté len v prípade, ak má škola voľné kapacitné podmienky.

V prípade potreby ďalších informácií nás kontaktujte na [sukromnamscachtice@gmail.com](mailto:sukromnamscachtice@gmail.com), alebo na tel.číslach 032/7787128, 0903 905 194

